ΓΡΑΠΤΗ ΕΡΩΤΗΣΗ E-0618/03

υποβολή: Dagmar Roth-Behrendt (PSE)και Christa Prets (PSE) προς την Επιτροπή

(3 Μαρτίου 2003)

Θέμα: Κίνδυνος για την ασφάλεια των δυτών λόγω της έλλειψης ενιαίων πινάκων αποσυμπίεσης

Οι πίνακες αποσυμπίεσης προστατεύουν τους δύτες από ατυχήματα κατάδυσης (ατυχήματα αποσυμπίεσης). Με βάση την προβλεπόμενη διάρκεια παραμονής του δύτη σε συγκεκριμένο βάθος, οι πίνακες αυτοί επιτρέπουν τονπολογισμό των στάσεων αποσυμπίεσης, οι οποίες αποτρέπουν τα ατυχήματα αποσυμπίεσης.

Ο κόσμος των καταδύσεων (ως επάγγελμα και ως άθλημα) αντιμετωπίζει το πρόβλημα της έλλειψης ενιαίων πινάκων αποσυμπίεσης στις χώρες της ΕΕ. Η απουσία ευρωπαϊκών προτύπων στο πλαίσιο ενιαίων πινάκων αποσυμπίεσης έχει ως αποτέλεσμα ότι ο χρόνος παραμονής του δύτη σε συγκεκριμένο βάθος καθορίζεται κατά τρόπο διαφορετικό στις χώρες της ΕΕ, πράγμα το οποίο αυξάνει τον κίνδυνο ατυχημάτων κατάδυσης.

Το 2000 οι πίνακες αποσυμπίεσης του 1992 τροποποιήθηκαν σε ορισμένες χώρες της ΕΕ. Η τροποποίηση αυτή ωστόσο δεν πραγματοποιήθηκε κατά τρόπο ενιαίο.

Λαμβάνονταςπόψη το γεγονός ότι δενφίστανται ενιαίες ρυθμίσεις για πίνακες αποσυμπίεσης σε ευρωπαϊκό επίπεδο και ως εκ τούτου οι δύτες αντιμετωπίζουν αυξημένους κινδύνους για τηνγεία τους, παρακαλείται η Επιτροπή να απαντήσει στα κατωτέρω ερωτήματα:

1. Γνωρίζει η Επιτροπή το πρόβλημα αυτό·

2. Εξετάζει η Επιτροπή το ενδεχόμενο λήψης μέτρων, ούτως ώστε να επιλυθεί το εν λόγω πρόβλημα σε ευρωπαϊκό επίπεδο·

Απάντηση του κ. Byrne εξ ονόματος της Επιτροπής

(26 Μαρτίου 2003)

1. Η Επιτροπή δεν έλαβε γνώση για αυτό το ειδικό πρόβλημα.

2. Η Επιτροπή δεν θεωρεί ότι η νομική βάση του άρθρου 152 της συνθήκης ΕΚ, για τη δημόσιαγεία, θα στηρίζει την έγκριση κοινοτικών μέτρων για αυτό το ζήτημα.

Η Ευρωπαϊκή Επιτροπή Τυποποίησης (CEN) ενέκρινε ήδη από το 2000 σε εθελοντική βάση το πρότυπο EN 13319:2000 για μετρητές βάθους και συσκευές συνδυασμένης μέτρησης βάθους και χρόνου. Επιτρέπει στο δύτη να ξέρει για πόσο χρονικό διάστημα έχει εκτεθεί σε συγκεκριμένη πίεση, η οποία συνδέεται με το βάθος. Το πρότυπο CEN εξασφαλίζειψηλή ακρίβεια σχετικά με τις προαναφερόμενες πτυχές. Οι πληροφορίες που παρέχουν τα πρωτόκολλα DCI (νόσος αποσυμπίεσης) που χρησιμοποιούνται στα διάφορα κράτη μέλη εξακολουθούν να είναι διαφορετικές και το θέμα δεν μπορεί να επιλυθεί με τα πρότυπα CEN.

Επίσης εφιστάται η προσοχή στο γεγονός ότι η CEN ενέκρινε πρότυπο EN 1809:1997 για απαιτήσεις ασφάλειας και δοκιμαστικές μεθόδους για ρυθμιστές πλευστότητας στο πλαίσιο της οδηγίας σχετικά με τα μέσα ατομικής προστασίας 89/686/ΕΟΚ(1). Οι παραπομπές αυτού του προτύπου δημοσιεύθηκαν στην Επίσημη Εφημερίδα(2). Οι πίνακες DECO χρησιμοποιούνται επίσης στο πλαίσιο της εκπαίδευσης και τωνπηρεσιών κατάδυσης που προσφέρονται στους καταναλωτές. Η Επιτροπή θαποβάλει σύντομα γενική έκθεση για την ασφάλεια τωνπηρεσιών για τους καταναλωτές σύμφωνα με αίτημα του Κοινοβουλίου και του Συμβουλίου που αναφέρεται στο άρθρο 20 της αναθεωρημένης οδηγίας για τη γενική ασφάλεια των προϊόντων 2001/95/ΕΚ(3). Η έκθεση θα ασχοληθεί με διάφορα ζητήματα και προτεραιότητες όσον αφορά την ασφάλεια τωνπηρεσιών των καταναλωτών. Δεν έχουν ακόμα προσδιοριστείπάρχοντα δεδομένα για ατυχήματα ή για την αξιολόγηση των κινδύνων που συνδέονται με διαφορετικούς πίνακες DECO.

Η Επιτροπή έχει ενημερωθεί ότι η CEN αναπτύσσει νέα πρότυπα για τιςπηρεσίες κατάδυσης και για την κατάρτιση των δυτών και των εκπαιδευτών (CEN/TC 329 — τουριστικέςπηρεσίες, WG 3, σχέδιο προτύπων prEN 14153-1, 14153-2, 14153-3, 14413-1, 14413-2 και 14467). Το έργο αυτό θα εστιάσει στα κύρια στοιχεία κινδύνου όσον αφορά τις οργανωμένες καταδύσεις και θα παρέχει πληροφορίες για τη χρησιμότητα περαιτέρω τυποποίησης στον τομέα των καταδύσεων.

(1) Οδηγία 89/686/ΕΟΚ του Συμβουλίου της 21ης Δεκεμβρίου 1989 για τη προσέγγιση των νομοθεσιών των κρατών μελών σχετικά με τα μέσα ατομικής προστασίας, ΕΕ L 399 της 30.12.1989.

(2) ΕΕ C 183 της 13.6.1998.

(3) ΕΕ L 11 της 15.1.2002.